અમદાવાદઃ વિવિધ કઠોળ તથા ખાદ્યતેલના ભાવમાં પાછલા મહિનાઓમાં આગઝરતી તેજી જોવા મળી હતી, પરંતુ નવી આવક આવવાની શરૂ થતાં પૂર્વે જ તુવેરની દાળ સહિત વિવિધ કઠોળ તથા ખાદ્યતેલના ભાવમાં સતત ઘટાડાની ચાલ જોવા મળી રહી છે. એક મહિનામાં રૂ. ૨૦થી ૩૦ તુવેરની દાળનો ભાવ ઘટીને પ્રતિકિલોએ ૧૨૦થી ૧૪૦ની સપાટીએ પહોંચી ગયો છે, જ્યારે સિંગતેલના ભાવમાં પણ પાછલા બે સપ્તાહમાં પ્રતિ ૧૫ લિટરના ડબે રૂ. ૬૦થી ૮૦નો ઘટાડો જોવાઇ ચૂક્યો છે.